ការសំភាសន៍របស់សេង ញឹប

ក. អ្នកដែលសំភាសន៍គេមានឈ្មោះ រ៉េន សារឿន ខ.​ អ្នកដែលអោយគេសំភាសន៍មានឈ្មោះ សេង ញឹប៕

ក. ចឹងបងជាដំបូងខ្ញុំសុំថ្លែងអំណរគុណដល់បងដែលបានអោយខ្ញុំសំភាសន៍ពីប្រវត្តិរបស់បងហាសហើយការសំភាសន៍នេះត្រូវបានរៀបចំដោយសកលវិទ្យាល័យដែលនៅសហរដ្ឋអាមេរិចដែលមានឈ្មោះថាBYUដោយសារតែសកលវិទ្យាល័យមានបំណងចង់រក្សាប្រវត្តិរបស់ប្រជាជនខ្មែរទាំងអស់ទុកអោយកូនចៅជំនាន់ក្រោយបានស្គាល់ពីប្រវត្តិដូនតាចឹងហាសបងចាចឹងពេលដែលខ្ញុំសំភាសន៍បងនឹងខ្ញុំដាក់ការសំភាសន៍នឹងទៅក្នុងវេបសាយរបស់សកលវិទ្យាល័យដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ហាសបងចាចឹងតើបងយល់ព្រមដើម្បីអោយខ្ញុំដាក់ការសំភាសន៍របស់បងចូលទៅក្នុងវេបសាយដើម្បីពួកខ្ញុំអាចរក្សាទុកជូនបងទេបង

ខ.​ ចាមិនអីទេព្រមតា

ក.​ ចឹងសំរាប់ថ្ងៃខែដែរខ្ញុំបានសំភាសន៍បងគឺនៅថ្ងៃទី04 ខែឧសភា ឆ្នាំ2017បងហើយការសំភាសន៍នេះគឺធ្វើនៅភូមិព្រៃទទឹង ឃុំបាយដំរាម ស្រុកបាណន់ ខេត្តបាត់ដំបង សំរាប់ខ្ញុំដែលសំភាសន៍បងខ្ញុំមានឈ្មោះថា រ៉េន សារឿន ចាចឹងបងមានឈ្មោះអីដែលបងឈ្មោះពេញរបស់បងហាស?

ខ.​ ខ្ញុំមានឈ្មោះថា សេង ញឹប

ក.​ ចឹងបងមានឈ្មោះហៅក្រៅទេបង?

ខ. អត់មានទេ

ក. អត់មានសោះម៉ងហោសបង?

ខ. អត់មានសោះ

ក. ចឹងបងបងមានអាយុប៉ុន្មានឆ្នាំហើយឆ្នាំនេះ?

ខ. ខ្ញុំមានអាយុ38ឆ្នាំហើយ

ក. បងដឹងថាបងកើតនៅឆ្នាំអីទេ?

ខ. កើតនៅឆ្នាំ1979

ក. កើតនៅឆ្នាំ1979ណបង តើកើតនៅថ្ងៃទីប៉ុន្មានបង?

ខ. បើមិនដឹងដឹងតែថ្ងៃច័ន្ទបើមិនដឹងថ្ងៃទីប៉ុន្មាន

ក. បងអត់ដឹងកើតនៅថ្ងៃទីប៉ុន្មានខែប៉ុន្មានទេ?

ខ. អត់ដឹង

ក. ចុះឆ្នាំខ្មែរហោសបង?

ខ. ឆ្នាំខ្មែរក៏អត់ដឹងដែរបើម៉ែហោសអត់ដឹងដែរនឹង

ក. ចឹងអ៊ុំអត់ដឹងដែរណអ៊ុំ

ខ.​ បើដឹងតែខ្លួនអែងកើតថ្ងៃច័ន្ទ

ក. ចុះអាឆ្នាំចរ ឆ្នាំកោ ឆ្នាំជូត ឆ្នាំឆ្លូវអីបងអត់ដឹងទេណ?

ខ. អរឆ្នាំនឹងហេសខ្ញុំឆ្នាំមមែ

ក. បងឆ្នាំមមែចុះស្រុកកំណើតបងកើតបងកើតនៅណាដែរ?

ខ. កើតនៅភូមិស្ដៅ ភូមិស្ដៅយើងអីណាណភូមិស្ដៅ ស្រុកស្ដៅយើង

ក. ស្រុកស្ដៅនៅជិតប៉ៃលិននឹងមែន

ខ.​ ជិតប៉ៃលិននឹងហើយ

ក. បងដឹងថាឃុំអីអត់?

ខ. អត់ដឹងទេកើតមកតាំងពីតូចនឹងមកគាត់យកចេញមកនឹងបណ្ដោយនឹងបើមិនដឹងថាស្រុកស្អីៗមិនដឹងទេបើកើតនៅនឹងម៉ែឪប្រាប់ថាកើតនៅនឹង

ក. ចុះបងមានបងប្អូនចំនួនប៉ុន្មាននាក់ដែរបង?

ខ. បងប្អូនចំនួន6នាក់

ក. បងប្អូនចំនួន6នាក់ទាំងអស់ ហើយបងជាកូនទីប៉ុន្មានដែរបង?

ខ. ខ្ញុំជាកូនទី1

ក. ចឹងបងជាបងគេចុះប្អូនៗរបស់បងគាត់មានឈ្មោះអីគេខ្លះដែលបង?

ខ. ប្អូនខ្ញុំឈ្មោះអឿន ឈ្មោះនាង ឈ្មោះណាក់ ក្មេងប្រុសឈ្មោះវី ឈ្មោះពៅ ចាទាំងអស់6នាក់

ក. 6នាក់ចាចុះបងមានចាំសាច់រឿងទេអនុស្សាវរីយ៍ជាមួយពួកគាត់ជាមួយបងប្អួនបងហាស?

ខ. ហ៊មានតាកំសត់កំរណាស់បងប្អូនខ្ញុំមានតែមុនដំបូងបងទី1មានតែធ្វើខ្ញុំគេចិញ្ចឹមម៉ែឪតាំងពីតូចតាំងពីក្មេងតាំងពីអាយុ10ទៅរែកខ្សាច់ប្រវត្តិរឿងរែកខ្សាច់ហាសចេញពីពីដើមនឹងម្ដាយយកបងពីស្រុកស្ដៅនឹងមកតាំងពីតូចមកទៅនៅកំពង់ឆ្នាំម្ដាយហាសយកទៅនៅកំពង់ឆ្នាំតែដល់ពេលអាយុដល់9-10ឆ្នាំបានមកនៅខេត្តបាត់ដំបងយើងនឹងនេះ មកនៅស្រុកបាណន់យើងនឹងនេះនៅបទសំរាយើងបាយដំរាមហោសដល់ពេលនឹងទៅដឹងក្ដីពេញក្ដីចេះរកសុីចិញ្ចឹមម្ដាយបេះម្ទេះ ចេះធ្វើជំរះស្មៅម្ទេះគេដើរសុីឈ្នួលអោយគេមានប្រវត្តិគេច្រើនហាសហើយចេះរែកខ្សាច់រែកអីដើម្បីមកចិញ្ចឹមម្ដាយចិញ្ចឹមបងប្អូន5-6នាក់មានតែបងទេដែលជាបងគេបង្អស់ ដល់ហើយបន្ទាប់មកអាប្អូនដល់អាប្អូននឹងគ្នាចេះអាយុរៀងច្រើនទៅបងអាយុ15ឆ្នាំអីទៅប្អូនអាយុ12ឆ្នាំទៅ13ឆ្នាំអីទៅបានជួយធ្វើការជំនួសដៃជំនួសជើងទៅណាស់បានរកលុយបានទៅបានទិញអង្ករនឹងបានទិញអីហូបទៅប្រវត្តិមានតែបងប្អូន2នាក់ទេដែលកំសត់កំរតាំងពីក្មេងមកចេះចិញ្ចឹមម្ដាយចេះចិញ្ចឹមអីហោសហើយដល់ពេលដល់បន្ទាប់មកដល់អាឡូវរហូតដល់បងមានប្ដីមានស្អីៗទៅបានបែកពីម៉ែទៅបានប្អូនៗនឹងជួយចិញ្ចឹមម្ដាយទៅបានធ្វើផ្ទះបានធ្វើអីនៅនឹងគេបានរុំរស់បាននៅសព្វថ្ងៃចឹងទៅណាស់

ក.​ ចុះបងកាលនៅពីតូចហាសបងចូលចិត្តលេងអីគេខ្លះជាមួយបងប្អូនរបស់បងហាស?

ខ.​ ពីតូចហោសពីតូចមកចូលចិត្តលេងបាយឡឹកបាយឡរលេងជាមួយបងប្អូននឹងទៅមិនដែលលេងជាមួយញាតិដ៏ទៃអីទេ តែបងប្អូនអែងនឹងជួនទៅវៃគ្នាទៅជួនទៅទះគ្នាទៅវាអាសារមានរឿងជាមួយគ្នាហាសអាសាមានរឿងជាមួយគ្នាខាងបាយឡឹកបាយឡរនឹងទៅ សប្បាយផងទៅវៃផងទៅទះគ្នាតែបងប្អូននឹង

ក. ហើយចុះបងដូចជាបងនៅសព្វថ្ងៃហាសដូចជាបងប្អូនបងនៅណាខ្លះដែរ ហើយគាត់ធ្វើការនៅណាខ្លះដែរបង?

ខ. បងប្អូនមើលគេបែកអស់ហើយគេមានប្ដីមានប្រពន្ធបែកអស់ហើយហើយនៅតែលីវ3នាក់អស់2នាក់នៅលីវតែ2នាក់ទេនៅលីវតែ2នាក់ករៅពីនឹងគេមានប្ដីមានប្រពន្ធ4នាក់ហើយដល់ពេលចឹងទៅគេរកសុីដោយខ្លួនគេចឹងទៅបើមីប្អូននោះមួយបន្ទាប់វាបន្ទាប់ទី3ហាសវារៀងកំសត់ក្រជាងគេគ្នាពិបាកជាងគេនឹងអែងសព្វថ្ងៃហោសកូន2នាក់ហើយវាលំបាកជាងគេដើររកសុីទៅដកដំឡូងទៅអីទៅជីវភាពតែប៉ុណ្ណឹងអែង

ក. ចុះម្ដាយរបស់បងគាត់ឈ្មោះអីគេដែរបង?

ខ. ម្ដាយខ្ញុំឈ្មោះ អឹម សុីម

ក. ចុះឪពុកហោសបង?

ខ. ឪពុកឈ្មោះ សេង កុសល

ក. បងមានដឹងថាពួកគាត់ហាសអ៊ុំប្រុសអ៊ុំស្រីមានដឹងថាគាត់កើតនៅឆ្នាំណាទេបង?

ខ.​ អត់ដឹងដែរគាត់ប្រាប់ក៏គាត់ភ្លេចដែរមិនដឹងថាគាត់កើតនៅឆ្នាំណាអីឆ្នាំណីទេអត់សូវចាំ

ក.​ ចុះគាត់អាយុប៉ុន្មានដែរបង?

ខ. លោកឪអាយុ78-79ឆ្នាំនេះហើយ

ក. ចុះម្ដាយវិញ?

ខ. ម្ដាយអាយុ67ឆ្នាំ

ក. ចឹងគាត់បងគ្នា10ឆ្នាំណបង

ខ. នឹងហើយគាត់បងគ្នា10ឆ្នាំគាត់បងប្ដីប្រពន្ធគ្នា10ឆ្នាំ

ក. ហើយចុះបងដឹងថាពួកគាត់កើតនៅណាអត់?

ខ. អត់ដឹងអត់ដែរបានដេញដោលសួរគាត់ផងអត់ដឹងថាប្រវត្តិគាត់កើតនៅណាទោះគាត់ប្រាប់ក៏ភ្លេចដែរមិនដែរសួរដេញដោលអារឿងប្រវត្តិគាត់លែងតែខ្វល់អារឿងអត់សុីច្រើនជាងក្នុងគ្រួសារហាសណា

ក. ចុះបងដូចជាកាលបងនៅតូចៗហាសបងមានដឹងថាឪពុកម្ដាយរបស់បងធ្វើអីគេសំរាប់ចិញ្ចឹមជីវិតដែល?

ខ.​ គាត់មើលតាំងពីដឹងថាតូចគាត់ពិបាកគាត់លំបាកលំបិណយ៉ាងម៉េចគាត់លីសែងកាលគាត់នៅកំពង់ឆ្នាំហាសគាត់លីសែងទៅឃើញត្រីធំៗហាសគាត់លីទាំងខេងៗលីម្ដងៗ1ខេងគ្នា3-4នាក់ចឹងទៅទៅរត់ល្មកចឹងទៅដើម្បីចិញ្ចឹមកូនចិញ្ចឹមប្រពន្ធនឹងស្គាល់ប្រវត្តិគាត់គាត់ដើរសុីឈ្នួលគេចឹងទៅគាត់ទៅរែកខ្សាច់រែកអីចឹងទៅបេះបន្លែបេះបន្លុកយកទៅលក់អោយគេចឹងទៅធ្វើម៉េចដើម្បីដោះដូរទិញអង្ករទិញអីហូបដើម្បីដោះដូរមកជីវភាពនៅក្នុងក្រុមគ្រួសារ ពិបាកណាស់រឿងថាក្នុងក្រុមគ្រួសាររបស់បងពិបាកណាស់បើនិយាយពីរឿងប្រវត្តិទៅវាលំបាកច្រើនណាស់ទំរាំបានដល់សព្វថ្ងៃនឹងវាគ្រាន់រាងធូធារចន្តិចទោះកូនទៅវារកបន្តិចទៅចិញ្ចឹមម្ដាយខ្លះអីខ្លះវាអោយមានវាមិនមានទេវាបានគ្រាន់តែថាវាបានមើលទប់ទល់ហូបៗបានឆ្អែតៗអរគុណហើយបានឆ្អែត

ក. ចុះឪពុកម្ដាយរបស់បងយ៉ាងម៉េចដែរបងកាចរឺមួយក៏ស្លូត?

ខ. ស្លូតណាស់ស្លូតមិនចេះរករឿងកូនចៅទេកូនចៅចង់ធ្វើអីក៏ធ្វើទៅអោយតែកូនរកបានកុំអោយតែកូនដើរឆក់ដើរភ្លន់គេគាត់ប្រដៅចឹងកុំអោយកូនដើររកសុីលូចគេបើកូនរកសុីដើរធ្វើកម្មករគេរឺក៏រកសុីធម្មតាគាត់ប្រដៅចឹងបើបង្កាប់អោយដើររកសុីលួចគេលួចអីគាត់មិនអោយធ្វើអញ្ចឹងទេគាត់កាចអាកន្លែងនឹងតិចហើយ

ក. ចុះបងសាច់រឿងណួកគាត់បងមានចាំសាច់រឿងពួកគាត់ទេអនុស្សាវរីយ៍ចឹងហាសណាស់?

ខ. រឿងអនុស្សាវរីយ៍នឹងគាត់បងនឹងគាត់នឹងតាមនិយាយទៅតាំងពីបងបានប្ដីមកចិញ្ចឹមកូនទាំង4នាក់់ប្ដីគេយកប្រពន្ធទៀតទៅហើយក៏លែងលះគ្នាទៅហើយក៏ចិញ្ចឹមកូនទាំង4នាក់ហើយដល់ពេលនឹងទៅម៉ែឪនឹងអែងជួយចិញ្ចឹមកូនចិញ្ចឹមចៅអីទៅបងប្អូននឹងជួយមើលជួយអីទៅកើតកូនភ្លោះនេះអែងភ្លោះទាំងពីរនឹងនេះភ្លោះទាំងពីរនឹងវេទនាណាបានអង្គការគេជួយផងម៉ែឪគាត់ជួយជ្រោងផងជួយចិញ្ចឹមជួយអីនឹងប្រវត្តិសុំទឹកដោះគោខាងអង្គការគេជួយហាសជួយបានអោយរំរស់រហូតទាល់តែបានសព្វថ្ងៃនឹងហើយគាត់កាលណុងយើងអត់កាលកើតកំណើតវានឹងជំនាន់នឹងវាអត់ពេលនឹងវាអត់ដល់ពេលកើតវាមកកូនភ្លោះចឹងទៅបានបងប្អូននឹងអែងបានជូយចិញ្ចឹមជួយអីទៅខ្ញុំដើររកសុីទៅស្រុកគេនៅក្រៅចឹងទៅបានធូធារបន្តិចមកក៏ចិញ្ចឹមកូន4នាក់ទៀតទៅរហូតដល់កូនធំ

ក. ចុះម្ដាយឪពុករបស់បងគាត់មានធ្លាប់និយាយរឿងប្រវត្តិពួកគាត់កាលនៅក្មេងៗប្រាប់បងពីប្រវត្តិជូរចត់អីគេខ្លះទៅបង?

ខ. ធ្លាប់លឺគាត់ប្រាប់ដែលថាពីជំនាន់គាត់នឹងវេទនាណាអត់បាយអត់ទឹកគេរកបាញ់ចោលគេរកសំលាប់គាត់ព្រោះគាត់តស៊ូនឹងធ្វើទាហ៊ានហាសឪពុកធ្វើទាហ៊ានដល់ពេលនឹងទៅគេរកគាត់គេរកបាញ់គាត់ចោលទៅធ្វើទាហ៊ានតស៊ូចេះតែរត់គេចៗទៅរហូតមករស់នៅដល់សព្វថ្ងៃនឹងទៅហើយគាត់ថាជួនកាលអត់បាយអត់ទឹកប្រាំពីរយប់ប្រាំពីរថ្ងៃហោសដោយសារទៅសមរភូមិគាត់ទៅឈ្បាំងនឹងគេទៅអត់បាយអត់ទឹកទៅចឹងអែងមានតែប៉ុណ្ណឹងគាត់និយាយរឿងប្រវត្តិចឹងអែងបើរឿងបងគាត់មិនដែលនិយាយប្រាប់ទេគាត់និយាយចឹងគាត់និយាយតែប្រវត្តិគាត់ធ្វើទាហ៊ានមកតស៊ូមកយូរហាសតាំងពីរសម័យថាលុនណុលម៉េសនៅសម័យលុនណុលគាត់គាត់និយាយតាំងពីសម័យលុនណុលនឹងថាបិះងាប់បិះរស់ហើយតស៊ូប្រវត្តិគាត់លឺគាត់និយាយចឹងហាសបើកុហកក៏កុហកតាមគាត់ដែលពៅថាកុហកក៏ថាបានថាមិនជឿគាត់ក៏ថាបានព្រោះថានៅសម័យគាត់ម៉ាសារីគាត់នៅសល់តែគាត់នឹងអែងនឹងហើយសល់តែគាត់នឹងគាត់ចេះតស៊ូរហូតមកដល់សព្វថ្ងៃ

ក. ចុះបងមានចាំឈ្មោះជីដូនជីតារបស់បងទេខាងម្ដាយហាសបង?

ខ. ខាងម្ដាយស្កាល់យាយអត់ស្គាល់តាទេព្រោះកើតអត់ទាន់ទេបើយាយស្គាល់គាត់ឈ្មោះយាយសឿន

ក. ចុះតាបងស្គាល់ឈ្មោះអីទេ?

ខ. ថាតាអត់ស្គាល់ទេ

ក. ចុះខាងឪពុកហោសបង?

ខ. ខាងឪពុកស្គាល់យាយ អត់ស្គាល់តាទេ

ក. ស្គាល់តែយាយដែរអត់ស្គាល់តាចុះយាយឈ្មោះអីគេបង?

ខ. គាត់ឈ្មោះយាយអីទេនេះអើរយាយម៉ែខាងឪពុកហាសឈ្មោះយាយថូនស្គាល់តែខាងយាយនឹងអែងខាងឪពុក

ក. ចុះអ៊ុំមានប្រាប់ប្រវត្តិពីលោកយាយថាម៉េចអីម៉េចមកកាន់បងទេថាពួកគាត់មានជីវិតតស៊ូម៉េចខ្លះអីខ្លហម៉េចចឹងហាសណាស់?

ខ. អត់ដែរលឺគាត់និយាយអីផងព្រោះយាយនឹងលឺថាទើបតែប្ដីគាត់ធ្វើបាប់ណាស់បានតែឪពុកនឹងឪពុកបងចិញ្ចឹមគាត់ទៅណាស់ចិញ្ចឹមបងប្អូនរហូតលឺគាត់និយាយនឹងហើយចិញ្ចឹមបងប្អូនរហូតដល់គាត់មានប្រពន្ធហើយពេលមានប្រពន្ធហើយនៅតែចិញ្ចឹមរហូតហើយចិញ្ចឹមម្ដាយទៀតព្រោះម្ដាយនឹងមេម៉ាយចិញ្ចឹមកូនចិញ្ចឹមប្អូនរហូតនឹងហើយគាត់នឹងបងគេដល់ហើយមាននរណាចិញ្ចឹមមានតែគាត់នឹងជាអ្នកចិញ្ចឹមនឹងអែងបងប្អូនទៅ

ក. ចុះក្រុមគ្រួសាររបស់បងរស់នៅខែនេះយូរនៅបង?

ខ.​ នៅឡើងជាង30ឆ្នាំហើយ

ក. រស់នៅជាង30ឆ្នាំ

ខ. ព្រោះមើលនៅនេះមើលកាលមកថាអាយុជាង10ឆ្នាំចុះអាឡូវអាយុឡើង37ឆ្នាំហើយវាមិនដល់30ឆ្នាំទេវាខ្ទង់20ឆ្នាំជាងផ្លាយអីនឹង20ឆ្នាំផ្លាយហើយតាំងពីនៅក្មេង

ក. ចុះបងមានបងប្អូនណាដែលគាត់បានរស់នៅក្រៅពីប្រទេសខ្មែរទេបង?

ខ. អត់មានផងអត់មានសោះ

ក. ចុះស្វាមីរបស់បងគាត់ឈ្មោះអីដែលបង?

ខ. ស្វាមីឪអានេះហែសឈ្មោះក្រា

ក. បងមានចាំថាបងបានរៀបអាពាហ៍ពិពាហ៍ជាមួយគាត់នៅឆ្នាំណាដែរបង?

ខ. នៅឆ្នាំ1994គឺឆ្នាំ1994

ក. ឆ្នាំ1994?

ខ. ឆ្នាំ1994យើងនេះយូរហើយវា20ផ្លាយឆ្នាំជាងហើយវា23-24ឆ្នាំហើយ

ក. បងរៀបការោយចិត្តអែងរឺឪពុកម្ដាយជាអ្នកផ្សំផ្គុំអោយបង?

ខ. ម៉ែឪជាអ្នកផ្សំផ្គុំអោយ

ក. ចាមានថ្លៃជំនូនទេ?

ខ. មានម៉ែជំនូនកាលនឹងម៉ានដែលម៉ែ?មានមាស1ជី

ក. មាស1ជីកាលណុងថ្លៃហាសណាបង

ខ. ថ្លៃកាលណុងមាស1ជីយកមាន់ យកទា យកជ្រូកកាលធ្វើនឹងដូចជា15តុវាភ្លេចដែរនឹងហាសវាយូរហើយនឹង

ក. ចុះអាចប្រាប់ពីស្វាមីបងថាបានជួបនៅណាដែរហើយជូបពេលណាហេតុអ្វីបានជាស្រលាញ់គ្នាចឹងាហាសណាស់បង?

ខ. អរជួបនៅបទសាលាយើងនឹង

ក. ជួបនៅនោះវិញណោះបង?

ខ. ជួបនៅណោះតែពេលបានមករៀបអាពាហ៍ពិពាហ៍មករៀបនៅព្រៃទទឹងយើងនេះ

ក. ហើយបងចេះអាននឹងចេះសរសេរអក្សរខ្មែរបានល្អប៉ុន្មានដែរបង?

ខ.​ អរខ្ញុំអត់ចេះទេ

ក. អត់បានរៀនទេណ

ខ.​ អត់បានរៀនទេកាលណុងហរត់ផងចេះទាន់អាគេរត់មិនសូវថាចង់រៀនសាលាកាលម្ហឹកនឹងហាសគិតតែការងារព្រោះតែគិតថាជីវភាពយើងវាអត់ពេកហាសគិតតែរកការងារធ្វើសំរាប់ចិញ្ចឹមម៉ែចិញ្ចឹមឪហើយចិញ្ចឹមបងចិញ្ចឹមប្អូនអីចឹងហាសហើយមានណាធំមានតែបងនឹងហើយធំជាងគេ

ក. ចុះបងមានចេះនិយាយភាសាអីផ្សេងក្រៅពីភាសាខ្មែរទេបងដូចជាភាសាថៃ ភាសាចិន ភាសាជប៉ុនអីទេបង?

ខ. អត់ចេះទេអត់ចេះ

ក. ចុះបងមានមិត្តភក្តិស្និទ្ធិស្នាលទេ?

ខ. អត់ទេអត់ដែលមានទេអត់មានទេ

ក. ចុះបងធ្លាប់ធ្វើស្រែទេ?

ខ. អរអត់

ក. ចុះធ្វើចំការអត់មានដែល?

ខ. ធ្វើចំការអីអត់មានសោះ

ក.​ ចុះបងមានធ្លាប់ធ្វើមិខរបរអាជីវកម្មបែបលក្ខណះគ្រួសារអីទេបង ដូចជាចិញ្ចឹមមាន់ ចិញ្ចឹមទារឺប្រកបមិខរបរលក់ដូរអីទេបង?

ខ. មានចិញ្ចឹមទាមាន់មិនសូវបានចិញ្ចឹមទេព្រោះលែងតែដើររកសុីសំណង់មាន ធ្វើការសំណង់ធ្វើខ្ញុំគេចឹងទៅណាស់ដើរមករស់ធ្វើជីវភាពមួយពេល ទៅពីរពេលយើងដើររកទៅមួយខែ20-30មុឺនពេលខ្លះ20មុឺន

ក. ចុះនៅក្នុងជីវិតរបស់បងបងធ្លាប់ធ្វើការអីគេខ្លះដែរបង?

ខ.​ គ្មានបានថាធ្វើការក្នុងផ្ទះនៅឆ្នាំជាមួយគេធ្វើការឆ្នាំហាសទៅធ្វើការជាមួយគេទៅ2ឆ្នាំទៅមកផ្ទះមកផ្ទះម្ដងទៅធ្វើការឆ្នាំ

ក. ចឹង2ឆ្នាំមកផ្ទះម្ដងណោះបង ហើយបងតាំងពីក្មេងរហូតមកដល់អាឡូវហាសបងតើជីវិតរបស់បងមានការផ្លាស់ប្ដូរអីខ្លះបង?

ខ. សព្វថ្ងៃផ្លាស់ប្ដូរព្រោះបងនៅជាមួយគេទៅដូចថាគេអាណិតស្រណោះបងអីចឹងទៅយើងរកលុយបានចឹងទៅគេណិតស្រណោះគេជួយអោយយើងខ្លះទៅគេបានជីវភាពធូធារតាក់តិចហើយមិនដូចលើកមុនទេ បើថាយើងដូចលើកមុនអានឹងបានវេទនាមេនទែនសព្វថ្ងៃធូធារទៅដល់ពេលកូនធំទៅបានជួយខ្លះអីខ្លះទៅមិនអោយម្ដាយពិបាក

ក. ចុះបងចូលចិត្តពិសារម្ហូបអីគេខ្លះដែរបង?

ខ.​ ហខ្ញុំហេស អើរ……នៅស្រុកខ្មែរយើងនឹងមានស្អីទេស្ងោរស្អំបុកអំបិលម្ទេសសាច់ជ្រូកសាច់អីតែប៉ុណ្ណឹងអែង សាច់មាន់យើងនឹងអែង

ក. ចាហើយបងចូលចិត្តលេងល្បែងកំសាន្តប្រជាប្រិយអីគេខ្លះដែរបងដូចជាល្បែងចោលឈូង លេងបោះអង្គុញ ទាញព្រាត់ លេងអីផ្សេងៗហាសបង?

ខ.​ ខ្ញុំហោសខ្ញុំចូលចិត្តលេងបោះឈូង រាំរបាំ រាំអីចង់ចំណូលអីជាការសប្បាយនឹងគេទៅរាំរបាំដូចថាស្រីខ្មែរយើងហាសស្រីខ្មែរយើងមានអីសប្បាយជាងគេមានតែរាំរបាំនឹងអែងហើយមានបោះឈូង បោះអង្គុញទាញព្រាត់យើងដូចអញ្ចឹងអែងខ្មែរយើងមានអីមានតែអញ្ចឹងអែងជាការសប្បាយ

ក.​ ហើយបងមានចងចាំបទចំរៀងកាលពីមុនណាដែរបងបានច្រៀងរឺមួយរៀនច្រៀងអត់បង?

ខ. អឺ…..អត់ចេះច្រៀងសោះ

ក.​ អត់សោះម៉ងហោសបង?

ខ. អឺ……មិនដែរចេះច្រៀងទេ

ក. ចុះបងប្អូនលបងរឺក៏បងមានចេះលេងឧបករណ៍ដន្រ្តីអីទេ?

ខ. អត់អត់ៗៗអត់សោះម៉ង់

ក. ចុះបងផ្ទះរបស់បងមានលក្ខណះម៉េចដែរបងកាលពីតូចរហូតដល់អាឡូវហាសដូចជាផ្លាស់ប្ដូរអីគេខ្លះហាស?

ខ.​ អូសព្វថ្ងៃកាលពីលើកមុនយើងផ្ទះស្បូវតែរាបអាសីតែអាឡូវនឹងបានស័ង្កសីហើយហើយមានឈើអីហើយថាជីវភាពយើងវាដូចថាគ្រាន់ជាងមុនហាសវាធូធារជាងមុនមិនដូចមុនទេរនាបអាសីផ្ទះប្រប់ស្បូវដើរទៅលោះតែអាឡូវដើរទៅមានក្ដារមានអីទៅហើយប្រប់ដំបូលស័ង្កសីតែប៉ុណ្ណឹងអែង

ក. ចុះបានសាងសងផ្ទះនឹងដោយខ្លួនអែងរឺមួយបានធ្វើផ្ទះនឹងទេ?

ខ. សាងសងខ្លួនអែងដើរយើងទៅសុីឈ្នួលគេទៅការឆ្នាំមកយើងបានលុយទៅហើយជួលគេយកមកធ្វើមក យើងទិញគ្រឿងឈើយកមកធ្វើទៅ

ក. ចុះបងមានជំនាញអីដែរបងចេះមកពីឪពុកម្ដាយរបស់ទេ?

ខ. គ្មានជំនាញអីផងមានតែជំនាញដូចថាការយើងរកសុីតែប៉ុណ្ណឹងអែងថាយើងរកដើររកសុីសុីឈ្នួលគេតែប៉ុណ្ណឹងអែងដូចជាគ្មានជំនាញអីផងដូចថាវាចង់ធ្វើរឺចង់លក់ដូរអីដូចជាយើងគ្មានជំនាញអីផងយើងគ្មានលុយគ្មានកាក់ហាសនឹងអែងយើងចង់លក់ជីវភាពអីយើងមិនមានដូចគេហាស

ក. ចុះបងអាចប្រាប់ពីពេលដែរបងលំបាកក្នុងជីវិតរបស់បងបានទេដូចជាពេលណាហើយមានរឿងអីគេខ្លះដែរបងគិតថាបងពិបាកហាសណា?

ខ. ជួនកាលទៅពិបាកដែរជួនកាលទៅយើងថាយើងធូធារសព្វថ្ងៃហាសថាយើងធូធារមានផ្ទះមានអីនៅដូចថាវាគ្រាន់ជាងមុនហាស ជួនកាលទៅថ្ងៃណាទៅដាច់ច្រក់ទៅរកតែបាយហូបមិនបានដែរនឹងហាសពេលខ្លះរកតែលុយ100រៀលជាបកាប៉ាវមិនបានដែរមិនហាសព្រោះយើងអត់ធ្វើការ ជួនកាលទៅយើងសំរាកការងារសំណង់ទៅដូចជាគេសំរាកអីចឹងទៅគេអស់ការងារទៅយើងដាច់លុយដាច់កាក់ដែរនឹងជីវភាពយើងពិបាកចិត្តតែប៉ុណ្ណឹងអែងពិបាកចិត្តតែអត់ធ្វើម៉េចអោយតែយើងបើយើងសប្បាយចិត្តអោយតែយើងមានអង្ករមានបាយម្ហូបយើងសប្បាយចិត្តហើយណាស់បើយើងមានតែផ្ទះហើយមិនទាន់មានដូចថាមិនមានអីធ្វើនឹងគេលុយក៏អត់ចាយបាយក៏អត់ហូបនៅតែគិតចឹងអែងការពិបាក នៅតែពិបាកចញ្ចឹងអែង

ក. ចុះពេលណាបើសិនជាបងជួបការលំបាកទាំងអស់នឹងហាសតើបងធ្វើម៉េចដើម្បីឈ្នះការលំបាកដែរបងបានជួបហាស

ខ. បងចង់ឈ្នះដែរនឹងហាសថាធ្វើម៉េចកុំអោយលំបាកដូចមុនចឹងហាសយើងត្រូវតស៊ូយើងត្រូវរលស្អីក៏យើងធ្វើដែរ ចាយើងមានការងារអីនៅកន្លែងក៏ដោយក៏យើងនៅតែធ្វើដែរ

ក. ហើយចុះពេលណាដែរបងគិតថាជាការពិសោធន៍ក្នុងជីវិតរបស់បងធ្វើអោយបងសប្បាយហាស?

ខ. មិនដឹងថាសប្បាយផងបើសប្បាយមានតែកូនរកលុយបានទៅកូនអោយលុយចាយទៅអីនឹងមកអានឹងចេះតែសប្បាយអីបន្តិចមកអានឹងចេះតែសប្បាយហើយសប្បាយចិត្តទៅគិតបារម្ភពីកូនទៅរកសុីនៅស្រុកគេទៅ

ក. ចុះពេលដែរកាលបងនៅពីកូនក្មេងហាសបងធ្លាប់គិតថាបងចង់ធ្វើអីគេនៅពេលដែរបងធំឡើងទេ?

ខ. គ្មានថាគិតចង់ធ្វើអីផងម៉ែឪកំពុងតែអត់ចេះមិនដឹងថាចង់ធ្វើអីធ្វើម៉េចថាអោយតែបានលុយមកទុកទិញអង្ករអោយតែជីវភាពយើងគ្រប់គ្រាន់ទៅអាណ្ណឹងវាសប្បាយហើយ

ក. ចុះបើបងចង់ផ្ដាំអីមួយទៅកូនៗនឹងចៅៗរបស់បងហាសតើបងនឹងប្រាប់អីគេខ្លះទៅកាន់ពួកគាត់ហាសបង?

ខ. ប្រាប់កូនៗនឹងអែងថាកូនកុំអោយអត់ឃ្លានអីធ្លាប់ឃើញម្ដាយពិបាកពីដើមមកហើយអោយកូននឹងខំរកខំបានមានលុយមានកាក់កុំអោយជីវភាពយើងអត់ដូចមុនធ្លាប់យើងអត់ហើយ ហើយកូនហោដឹងគេធ្វើតាមយើងអត់យើងមិនដឹងទេយើងមិនដឹងដែរនឹងហាសព្រោះយើងចិត្ត ចិត្តយើងផ្សឹងចិត្តគេផ្សេងហើយចិត្តគេថាខំបើយើងមិនខំក៏យើងមិនដឹងធ្វើម៉េចធ្វើម៉េចគេ ព្រោះថាម្ដាយបង្កើតយើងមកគេព្រោះម្ដាយបានកើតមកតែពីតូចយើងប្រាប់គេអោយខំតែបើគេមិនរឺខំមិនដឹងធ្វម៉េចបើប្រាបើគេហើយបានតែនិយាយតាក់ទិចទៅប្រាប់ទៅកូនប្រដៅថាខំទៅកូនបើនិយាយប្រាប់កូនទៅកូនម៉ែអត់មា​នកូនខំរកខំអីចឹង ដើម្បីទុកទល់ជីវភាពរបស់ខ្លូនយើងមានផ្ដាំកូនទៅចញ្ចឹងអែង

ក. ចឹងបងសំរាប់ខ្ញុំខ្ញុំអរគុណបងច្រើនសំរាប់ពីការភាក្សាហើយនឹងផ្ដល់ពីប្រវត្តិរបស់បងសំរាប់អោយពួកខ្ញុំចឹងហាសណាស់បងចាចឹងអរគុណច្រើនបង៕៕៕